तुलसी के पत्ते बहुत गुणकारी होते हैं। ये अच्छे एंटीबायोटिक हैं। अगर इनका नियमित सेवन किया जाए, तो सर्दी, खांसी, जुकाम जैसी परेशानियां पैदा करने वाले बैक्टीरिया शरीर पर हमला नहीं करने पाते। बरसात में तुलसी के पौधे हरेभरे रहते हैं। पत्ते धुले रहते हैं। तुलसी के पत्ते तोड़ कर छाए में सुखा लें। फिर उन्हें हाथों से मसल कर या पीस कर मोटा चूर्ण बना लें। जब आप चाय बनाएं, तो उसमें थोड़ा-सा तुलसी का चूर्ण डाल लें। इससे चाय का स्वाद बढ़ जाएगा और सेहत के लिए भी लाभकर होगा। इसी तरह इस चूर्ण को रायता और चटनी वगैरह में भी थोड़ा-थोड़ा डाल कर इस्तेमाल किया जा सकता है।